BSC-LT/ACAData huggingface dataset:
[ca] Aquest projecte consisteix en el desenvolupament d'un videojoc 3D per tal de poder experimentar els diferents processos a seguir durant el desenvolupament com poden ser el disseny, la programació, la creació de models, etc.. Per tant s'ha fet ús de la menor quantitat possible de material de tercers exceptuant la música que per les limitacions de temps no s'ha crear una pròpia. Per a la realització d'aquest projecte s'han utilitzat essencialment 2 eines, Unity com a motor gràfic i Blender per a la creació de models. L'estil de joc escollit per aquest projecte ha estat el d'un "Tower Defense" en el qual van apareixent una sèrie d'enemics durat la partida que intentaran arribar a un punt específic del mapa mentre l'usuari col·loca diferents torres de manera estratègica per evitar que això passi i guanyar la partida. Com funcionalitat afegida el joc consta d'un editor de partides on l'usuari pot personalitzar tant el mapa, modificant la disposició dels seus element com les torres i enemics apareixen en ell.

[en] This Project consists on the creation of a 3D videogame in order to experiment the different processes to be followed during the development, such as design, programming, modeling, etc… Therefor it's been used the smallest possible amount of third party material, except music which due to time limitations couldn't be created. Two tools have been used for the development of this project: Unity as a graphic engine and Blender for modeling. The chosen game style for this project was "Tower Defense", in which a number of enemies show up during the game, trying to reach to a specific point on the map while the user is placing the towers in a strategic way in order to prevent this from happening and win. As an added functionality, the game features a games editor where the user can customize the map, changing the location of its elements, as well as the towers and enemies which will appear.
[ca] En l'article se sintetitzen els principals continguts i les qüestions fonamentals tractats a les jornades titulades Els mitjans de comunicació al servei de la democràcia: present i futur que, organitzades per la Societat Catalana de Comunicació, filial de l'Institut d'Estudis Catalans, es van celebrar a Barcelona el 20 i 21 de febrer de 2014. El text es basa en la intervenció de l'autora en la sessió de debat i conclusions de les jornades, i presenta en primer lloc l'anàlisi i la diagnosi sobre els mitjans de comunicació que van fer els ponents, en què es va posar l'èmfasi en la desconstrucció del sistema públic audiovisual. Recull també les oportunitats que es van identificar, entre les quals la necessitat creixent d'àmbits de trobada de grups diversos a la qual el servei públic pot donar resposta, i les possibles accions que es van plantejar, tant des de l'acadèmia com en l'àmbit professional.

[en] The article summarises the main content and key themes dealt with in the course of the conference "Media at the service of democracy: present and future". The conference was held in Barcelona on 20-21 February 2014, organised by Societat Catalana de Comunicació of Institut d'Estudis Catalans. This text is based on the author's contribution to the concluding debate session. Firstly, it presents the participants' analysis and diagnosis of the mass media, which focused on the 'deconstruction' of the public audiovisual system. It also covers the opportunities identified, including an increasing need of meeting spaces for different groups, which can be satisfied by public service, and the possible actions brought up during the conference, both from academia and from the professional sphere.
[ca] Aquest article té com a objectiu el de reflexionar sobre la idea de mort en l'obra poètica Khirkhilas de la sirena de l'escriptor Gamaliel Churata (Arturo Pablo Peralta Miranda, 1897-1969). Mostra com l'autor aconsegueix anar més enllà de la perspectiva dualista que oposa mort/vida, real/irreal, material/immaterial, orgànic/inorgànic, entaulant un doble diàleg amb el pensament occidental i andí, i articulant una multiplicitat de nivells que van des d'allò individual fins allò col·lectiu.

[en] This article aims to reflect on the idea ofdeath in the poetic book Khirkhilas de la sirena by Gamaliel Churata (Arturo Pablo Peralta Miranda, 1897-1969). It shows how the author goes beyond the dualistic perspective that opposes death/life, real/unreal, material/immaterial, organic/inorganic, engaging in a double dialogue with Western and Andean thought and articulating a multiplicity of levels that go from the individual to the collective.
[ca] Covid Control Agenda és una aplicació dirigida al sector de l'educació per a ajudar a les escoles, instituts i universitats en aquests temps de pandèmia en el qual estem vivint, gràcies a Covid Control Agenda podrem identificar i actuar de manera ràpida davant d'un cas de Covid-19 mitjançant la creació de casos i avisos els quals rebran pares i alumnes. En aquest informe podrem observar el desenvolupament de l'aplicació que serà una aplicació de tipus PWA(Progressive Application Web).

[en] Covid Control Agenda is an application aimed at the education sector to help schools, institutes and universities in these times of pandemic in which we are living, thanks to Covid Control Agenda we can identify and act quickly in the face of a case of Covid-19 through the creation of cases and notices which parents and students will receive.In this report we will be able to see the development of the application which will be a PWA (Progressive Application Web) application.
[ca] La "llei mordassa" ha estat criticada per vulnerar drets fonamentals des de la seva aprovació l'any 2015. El treball analitza com aquesta llei pot vulnerar el dret a la llibertat d'expressió, d'informació i premsa, i com això pot debilitar la qualitat democràtica. S'ha abordat quin impacte té la llei en l'àmbit social i s'ha definit la qualitat democràtica en relació amb els drets esmentats. Mitjançant veus expertes i professionals de la informació sancionades, s'ha analitzat si la llei és abusiva per part dels cossos policials, com es defensen els periodistes sancionats i de quina manera els defensen les organitzacions sindicals.

[en] The "gag law" has been criticized for violating fundamental rights since it's approval in 2015. The work analyses how this law can violate the right to freedom of expression, information and press, and how this can weaken democratic quality. The impact of the law on the social sphere has been addressed and the democratic quality has been defined in relation to the aforementioned rights. Through the voices of experts and sanctioned information professionals, it has been analysed whether the law is abusive on the part of the police forces, how the sanctioned journalists defend themselves and in what way the trade union organizations defend them.
[ca] L'objectiu d'aquest article és qüestionar el lligam que, sovint, s'estableix entre violència i religió, per tal d'oposar-les a la racionalitat política com a condició de la democràcia. Amb l'objectiu de mostrar les dificultats que sotgen aquest tipus d'arguments, analitzaré alguns aspectes del pensament eticopolític de Žižek i Derrida, així com la referència dels dos pensadors al cèlebre text de Walter Benjamin sobre la violència. D'aquesta manera, es tractarà d'evidenciar que un pensament que esborra les fronteres metafísiques clàssiques entre política i religió no ha de caure pas en posicions conservadores, sinó que, ben al contrari, és capaç d'articular un concepte de democràcia molt més exigent i rigorós.

[en] The main objective of this paper is to criticize the usual link between violence and religion in order to oppose them to political rationality and democracy. In order to show the problems that arise from this argument, I will analyze some aspects of the Žižek and Derrida's ethico-political thought, as well as their reference to Walter Benjamin's famous text on violence. In this way, I will show how a thought that erases the classical metaphysical borders between the political and the religious is not conservative, but on the contrary it can articulate a radical and rigorous concept of democracy.
[ca] Si es preguntés a qualsevol usuari base quin ha estat l'avenç tecnològic més import dels últims 5-10 anys, la majoria o pràcticament tots dirien les plataformes mòbils. Durant els últims anys aquestes tecnologies s'han anat popularitzant i han sortit aplicacions en gairebé tots els àmbits de la societat. Des de videojocs fins aplicacions per demanar menjar a domicili. Tot i així, un dels àmbits que més ha costat entrar ha sigut e-Learning. Mitjançant aquest projecte s'intentarà substituir, si és necessari, una plataforma tan popular com Moodle que actualment s'utilitza per una assignatura del Grau en Enginyeria Informàtica de la UAB, per una que sigui multiplataforma i que pugui se utilitzada en qualsevol tipus de dispositiu.

[en] If we ask to the people, which was one of the most technological advancements of the last 5-10 years, almost all of them mention mobile platforms. During the last years these type of technology have been growing and it have been released a lot of applications in almost all kinds of. From videogames to applications to order food at home. Even though, one of the areas, where the mobile applications haven't entered, it is e-Learning. With that project it will try to substitute if it is necessary, the platform it was using on the past in one of the subjects of the Grade in Computer Science of the UAB, the Moodle for one it was multiplatform friendly. And can be watch it in any kind of device.
[ca] El benestar de les aus de zoològic amb el vol restringit ha estat objecte d'un estudi realitzat per investigadors de la UAB i de la Universitat de Freie en pelicans de diversos recintes d'Alemanya. Els científics han avaluat el benestar d'aquestes aus a través de l'estudi del seu comportament i dels nivells de l'hormona de l'estrès corticosterona. Els resultats mostren que la restricció de vol no influeix en els criteris de benestar avaluats, tot i que sí que ho fan les condicions de l'entorn. Per confirmar-los, però, calen més dades científiques sobre l'impacte en el benestar d'altres espècies d'aus.

[en] The welfare of zoo birds kept under flight restraint has been studied by researchers of the UAB and the University of Freie with great white pelicans from German zoos. The scientists have evaluated the well-being of the animals through the ethological study and the levels of stress hormone corticosterone. The results show that the flight restriction does not influence the assessed welfare criteria, although the environmental conditions do. To confirm this, further studies are needed to provide more scientific data on other bird animals in captivity.
[ca] El Treball de Fi de Grau se centrarà en l'aplicació del Reinforcement Learning (RL) a jocs utilitzant la biblioteca Gymnasium de Python. L'objectiu principal és comprendre els fonaments del RL i aplicar aquests coneixements en diversos entorns de joc, des de jocs més simples, com el cart pole, fins a jocs més complexos, incloent jocs multijugador. Inicialment, es realitza un estudi profund de la teoria del RL. A continuació, es procedeix amb l'exploració i el domini de la biblioteca Gymnasium, una eina essencial per a la simulació i l'entrenament d'agents de RL en entorns controlats.

[en] The Final Degree Project will focus on applying Reinforcement Learning (RL) to games using the Python library Gymnasium. The main objective is to understand the fundamentals of RL and apply this knowledge in various game environments, from simpler games like cart pole to more complex ones, including multiplayer games. Initially, a deep study of RL theory is conducted. Then, the exploration and mastery of the Gymnasium library, an essential tool for the simulation and training of RL agents in controlled environments, are undertaken.
[ca] Aquest article analitza un procés de sodomia a la ciutat de Concepción en 1897. A través de l'estudi d'un cas criminal de sodomia conservat a l'Arxiu Nacional de Xile, s'evidencien les acusacions, actors, defenses, proves orals i mèdiques i procediments del sistema judicial d'aquell llavors. Concepción, ciutat situada al sud de Xile, és l'escenari d'aquest sumari en contra de José Francisco Eade, acusat per Alfonso Merino d'haver estat sotmès sexualment pel primer.

[en] This article analyses a sodomy prosecution in 1897 through the examination of documents held in the National Archive of Chile relating to the prosecution, the defence, the actors, the oral and medical evidence presented and the procedures of the judicial system of that time. Concepción, a city in the south of Chile, is the scene of these proceedings, brought by Alfonso Merino against José Francisco Eade, whom he accused of sexual assault.
[ca] El principal objectiu és analitzar la influència del tipus d'inserció laboral en la intensitat de la mobilitat residencial, en relació amb els principals factors coneguts (cicles de vida i sistema residencial). Les variables laborals (disponibilitat de treball dels membres de la llar, categoria professional, estabilitat contractual) expliquen la existència dels recursos necessaris i, el més important, la seva seguretat temporal. L'efecte sobre la mobilitat residencial és influït pel sistema de tinència residencial dominant. En la comunicació partim d'una doble perspectiva comparativa: la internacional i la interna en cada país, segons la posició sociolaboral objectiva i subjectiva.

[en] The main aim is to analyze the influence of diversity in labor insertion on the intensity of residential mobility, in relation to the main known factors (life course and residential system). Labor factors (if working or not, number of working members in household, job category, stability over time) explain the availability of monetary resources and, moreover, confidence about their duration over time. The effect upon residential mobility is filtered by the predominant tenure system. In this paper, a double, comparative perspective is adopted: international and within each country, following the social and labor classification, both objective and subjective.
[ca] El mercat del pòdcast a Espanya ha experimentat un notable creixement en els darrers anys. Per això, en el nostre Treball de Fi de Grau hem decidit investigar la viabilitat empresarial d'un pòdcast transmèdia d'entrevistes anomenat No Preguntis. Aquest pòdcast té com a objectiu oferir una visió diferent dels convidats, amb un to distès i informal, combinant el format tradicional amb dinàmiques de joc. A través d'aquest projecte, analitzarem la demanda del mercat, les estratègies de màrqueting necessàries i la viabilitat econòmica de No Preguntis en el context actual.

[en] In the last few years, the podcast market in Spain has experienced a remarkable growth. For this reason, in our Final Degree Project we decided to investigate the business viability of a transmedia interview podcast called No Preguntis. This podcast aims to offer a different view of the guests, with a relaxed and informal tone, combining the traditional format with game dynamics. Through this project, we will analyse the market demand, the necessary marketing strategies and the economic viability of No Preguntis in the current context.
[ca] Aquest treball recupera els avenços d'una investigació en curs sobre la institució del mayorazgo al Tucumán colonial (actual territori argentí) i proposa un exercici comparatiu que pren com a contrapart al model de la primogenitura segons es va desenvolupar a Catalunya. A través d'aquest enfocament interessa aprofundir l'anàlisi de les pràctiques i representacions del parentiu en les famílies que integraven l'elit local d'una regió perifèrica de la Monarquia hispana; en particular, l'ús i la significació de la sang, la terra i el cognom segons consta en el registre de fonts testamentàries i judicials elaborades en els segles XVII i XVIII.

[en] This paper retrieves the partial results of an ongoing research about the mayorazgo institution in colonial Tucumán (today's Argentine territory) and proposes a comparative exercise with the primogeniture model as it was developed in Cataluña. Through this approach, the objective is to expand the analyses of kinship practices and representations in the families that were part of the local elite in a peripherical region of the hispanic Monarchic; particularly, the uses and significances of blood, land and surname as it was registered in testamentary and judicial sources elaborated in XVII and XVIII centuries.
[ca] Aquest projecte té l'objectiu d'implementar un IDE offline que permeti als participants de concursos de programació basats en el programari Open Source de DOMjudge, com HPCodeWars, programar en diferents llenguatges de programació en la mateixa aplicació web (principalment Python, C++ i Java), millorant així l'experiència d'usuari i l'eficiència del concurs. La implementació de l'IDE es realitzarà a través d'una investigació exhaustiva per a identificar les possibilitats del sistema ja creat, i es centrarà a proporcionar una interfície d'usuari clara i accessible, amb un temps de resposta ràpid. A més, es buscarà automatitzar les correccions amb els jutges automàtics del concurs, i s'investigarà la possibilitat d'agregar compiladors per a millorar el rendiment de l'IDE. El projecte es durà a terme utilitzant metodologies Agile basades en sprints, amb objectius i reunions de seguiment setmanals, i es realitzaran proves per a determinar el compliment dels requisits i rendiment. A més, s'establirà un sistema de control de versions per fer una bona gestió dels canvis.

[en] This project has the objective to implement an offline IDE that allows participants in programming contests based on the Open Source DOMjudge software, such as HPCodeWars, to program in different programming languages within the same web application (mainly Python, C++, and Java), thus improving the user experience and the efficiency of the contest. The implementation of the IDE will be carried out through exhaustive research to identify the possibilities of the already created system, and will focus on providing a clear and accessible user interface, with a fast response time. Additionally, automated corrections will be sought using automatic judges for the contest, and the possibility of adding compilers to improve the performance of the IDE will be investigated. The project will be carried out using Agile methodologies based on sprints, with weekly objectives and follow-up meetings, and tests will be conducted to determine compliance with requirements and performance. Moreover, a version control system will be established for effective change management.
[ca] Raymond Boudon proposa una teoria que explica les actituds, les creences descriptives i normatives, les preferències i la conducta, en altres paraules: tot -o com a mínim quasi tot- en el que els científics socials estan interessats. La idea bàsica és que les raons són un factor causal fonamental, però que existeixen també, en termes de Boudon, factors irracionals, com les causes afectives. Aquest és el primer article que ofereix una anàlisi crítica detallada d'aquesta teoria. En primer lloc s'identifiquen els principals problemes de la teoria. Un és el seu relativament baix poder explicatiu: la qüestió de com seleccionar les raons i els factors irracionals causalment rellevants per a un explanandum determinat es deixa oberta en una mesura important. Un segon problema consisteix en la validesa de la teoria: resulta plausible que una única teoria pugui explicar un rang de fenòmens tan ampli com el que aborda Boudon? Una última qüestió és si resulta acceptable el rebuig de Boudon de la maximització d'utilitat. Per respondre aquestes preguntes s'apliquen dues teories sociopsicològiques a cadascun dels explananda de la teoria de Boudon: la teoria del valor esperat i la teoria de l'equilibri. Es mostra que ambdues teories són capaces de millorar el poder explicatiu de la teoria de Boudon. Addicionalment, aquestes teories confirmen que una única teoria pot donar compte dels explananda de la teoria de Boudon. Finalment, totes dues teories impliquen que el rebuig de la maximització d'utilitat per part de Boudon no se sosté.

[en] Raymond Boudon proposes a theory that explains attitudes, descriptive and normative beliefs, preferences and behavior, in other words: everything - or at least almost everything - social scientists are interested in. The basic idea is that reasons are a major causal factor, but there are also irrational factors (Boudon's term) such as affective causes. This is the first paper that provides a detailed critical analysis of this theory. We first identify the major problems of the theory. One is its relatively low explanatory power: it is largely left open how to select the causally relevant reasons and irrational factors for a given explanandum. A second problem is the validity of the theory: is it plausible that a single theory can explain the wide range of phenomena Boudon focuses on? A final question is whether Boudon's rejection of utility maximization is acceptable.To answer these questions two social psychological theories are applied to each of the explananda of Boudon's theory: value expectancy and balance theory. It is shown that the two theories are capable of improving the explanatory power of Boudon's theory. They further confirm that a single theory can explain the explananda of Boudon's theory. Finally, both theories imply that Boudon's rejection of utility maximization is not tenable.
[ca] La publicació per l'editorial Amman de Zuric de l'obra poètica completa de Salvador Espriu en versió bilingüe català-alemany significa un fita històrica en la recepció de la literatura catalana en l'àmbit cultural alemany, i representa el punt culminant d'un lent procés de penetració de l'obra del poeta de Sinera al sistema literari alemany que es va iniciar el 1970. Aquest article ressegueix detalladament aquest procés, tot centrant l'atenció en la figura de Fritz Vogelgsang, l'autor de la versió alemanya de l'obra poètica completa, de la qual es fa una anàlisi valorativa a partir dels comentaris del mateix traductor, de la comparació amb altres versions i de les reflexions crítiques aparegudes a la premsa alemanya

[en] Salvador Espriu's bilingual (Catalan-German) publication of his complete poetical works by the Zurich publishing house Amman marks a historic moment in the reception of Catalan literature in German-speaking countries. It also represents the apex of the penetration of Espriu in the German literary system, a process which began in 1970. This article looks at this process in detail, focusing on Fritz Vogelgsang, author of the German version of the complete poetical works. A study of the texts is carried out, departing from the translator's own comments, a comparison with other versions, and the appraisal found in German reviews
[ca] Aquest treball es centra en la comparació de les diferents implementacions de l'estàndard de comunicació Data Distribution Service (DDS) en robots que utilitzen la tecnologia Robot Operating System 2 (ROS2). L'objectiu principal és analitzar les diferències i similituds en termes de rendiment, escalabilitat, confiabilitat i facilitat d'integració entre les diferents implementacions DDS. Els resultats d'aquesta comparació proporcionaran informació valuosa per a la selecció i optimització de la implementació DDS més adequada per a un entorn particular de robots que utilitzen ROS2.

[en] This work focuses on the comparison of different implementations of the Data Distribution Service (DDS) communication standard in robots using the Robot Operating System 2 (ROS2) technology. The main objective is to analyze the differences and similarities in terms of performance, scalability, reliability, and ease of integration among the different DDS implementations. The results of this comparison will provide valuable information for selecting and optimizing the most suitable DDS implementation for a particular environment of robots using ROS2.